Document ID: 31993D0317

Komisijos sprendimas
1993 m. balandžio 21 d.
dėl kodo galvijų ausies įsage turinio
(93/317/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. lapkričio 27 d. Tarybos direktyvą 92/102/EEB dėl gyvūnų ženklinimo ir registravimo [1], ypač į jos 5 straipsnio 2 dalies a punktą,
kadangi ten minimas kodas turi suteikti galimybę atskirai nustatyti kiekvieno gyvūno tapatybę, valstybę narę, iš kurios jis kilęs, ir kilmės ūkį; kadangi valstybei narei nustatyti turėtų būti naudojamas dviejų raidžių kodas;
kadangi kilmės ūkis gali būti nustatomas iš kelių skaičių arba skaičių serijos, nekartojamos kiekvienam ūkiui; kadangi kiekviena kompetentinga institucija jos kontroliuojamiems ūkiams turi parinkti numeravimo tvarką; kadangi kodą turi sudaryti skaičiai arba raidės, leidžiantys identifikuoti atskirą gyvulį;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Kodas galvijo ausies įsage prasideda šioje lentelėje nurodytomis raidėmis, reiškiančiomis valstybę narę, iš kurios tas galvijas yra kilęs:
Belgija | BE |
Danija | DK |
Prancūzija | FR |
Vokietija | DE |
Graikija | EL |
Airija | IE |
Italija | IT |
Liuksemburgas | LU |
Nyderlandai | NL |
Portugalija | PT |
Ispanija | ES |
Jungtinė Karalystė | UK |
2. Kodą sudaro serija skaičių ir (arba) raidžių, leidžiančių atskirai nustatyti kiekvieną galviją ir ūkį, kuriame jis buvo atvestas.
2 straipsnis
Šis sprendimas skirtas valstybėms narėms.
Priimta Briuselyje, 1993 m. balandžio 21 d.

Labels: 7
18
6